L 98/12 Jurnalul Oficial al Uniunii Europene 20.4.2010 DECIZIA COMISIEI din 19 aprilie 2010 privind dobândirea de către Comisia Europeană a calității de partener în cadrul Parteneriatului Global pentru Bioenergie (2010/222JUE) COMISIA EUROPEANĂ, având în vedere Tratatul privind funcţionarea Uniunii Europene, întrucât: (1) Uniunea Europeană a afirmat o serie de obiective în sectorul energetic în scopul creşterii nivelului de secu- ritate a aprovizionării și al reducerii emisiilor de gaze cu efect de seră provenite din consumul său energetic, prin creşterea ponderii de energie din surse regenerabile. Bioenergia reprezintă o parte importantă a strategiei pentru energie din surse regenerabile. Uniunea urmăreşte producţia durabilă de biomasă şi a adoptat criterii de durabilitate pentru biocombustibili  şi biolichide. (2)  În contextul cooperării sale cu parteneri internaționali, inclusiv cu ţări în curs de dezvoltare, Comisia s-a angajat activ în dialoguri şi în alte forme de cooperare având ca temă energia. Avantajele bioenergiei vor atinge potențialul optim numai dacă și alte țări pun la punct strategii bioenergetice şi le implementează în mod durabil. Realizarea producției de energie durabilă poate fi accelerată puternic de contexte internaționale favo- rabile. (3) În Planul de acţiune adoptat în 2005 în cadrul G8 de la Gleneagles, G8 au aprobat lansarea Parteneriatului Global pentru Bioenergie pentru a sprijini răspândirea pe scară mai largă şi la costuri mai avantajoase a biomasei şi a biolichidelor, în special în țările în curs de dezvoltare. Parteneriatul Global pentru Bioenergie a instituit grupuri operative pentru elaborarea metodologiilor în materie de GES şi pentru durabilitate, cu scopul de a promova bioenergia în mod durabil. (4) Preşedintele Parteneriatului Global pentru Bioenergie s-a adresat în scris Preşedintelui Barroso la 12 aprilie 2007, invitând Comisia să se alăture Parteneriatului Global pentru Bioenergie, și a reiterat ulterior această invitație. (5)  Prin participarea la Parteneriatul Global pentru Bioe- nergie, Comisia îşi va spori capacitatea de coordonare a activităților sale internaționale derulate în domeniul bioe- nergiei și al aspectelor conexe ce țin de durabilitate. (6)  Parteneriatul Global pentru Bioenergie se bazează pe contribuțiile membrilor săi. Aceste contribuții au caracter voluntar, iar decizia de participare nu obligă Comisia la nicio contribuție financiară la bugetele comune, ADOPTĂ PREZENTA DECIZIE: Articolul 1 Comisia Europeană (denumită în continuare „Comisia”) participă în calitate de partener la Parteneriatul Global pentru Bioenergie. Articolul 2 Comisarul pentru Energie ori reprezentantul desemnat al acestuia este autorizat să semneze, în numele Comisiei, mandatul Parteneriatului Global pentru Bioenergie. Adoptată la Bruxelles, 19 aprilie 2010 Pentru Comisie Giinther OETTINGER Membru al Comisiei